recursal/SuperWikiNEXT-32B huggingface dataset:
**Teodoros Komnenos Dukas** (født mellom 1180 og 1185, død ca 1253) var hersker i Despotatet Epirus fra 1215 til 1230 og av Thessaloniki mellom 1224 og 1230. Teodoros var en legitim sønn av sebastokratōr Johannes Dukas og Zoe Dukaena. Han var således en fetter av keiserne Isak II Angelos og Alexios III Angelos, samt at han var halvbror til Mikael I Komnenos Dukas som var grunnleggeren av Despotatet Epirus (Epirote fyrstedømmet) i kjølvannet av at Det fjerde korstog invaderte Konstantinopel i 1205.

Som hersker av Epirus førte Teodoros en aggressiv ekspansjonspolitikk ved å først alliere seg med Serbia og diverse albanske klaner. Han dro nytte av den midlertidige svakheten i Bulgaria og kongedømmet Thessaloniki og han grep makten i mesteparten av Makedonia og Thessalia i 1216.

I 1217 da den nye latinske keiseren Peter II av Courtenay forsøkte å krysse gjennom Epirus for å nå sine landområder i Konstantinopel fikk Teodoros beseiret latinerne og tok Peter II til fange. I 1220 tok han også makten over Beroia og året etter tok han landområdene i Serres for så å stramme en løkke rundt Thessaloniki. I 1224 fullførte han sin erobring av kongedømmet Thessaloniki ved å innta hovedstaden deres.

På 1220-tallet sendte Teodoros sine styrker gjennom Egeerhavet og inn Trakia, og i 1225 ble Adrianopolis og de omkringliggende delene i Trakia overtatt fra Keiserriket Nikea. I slaget ved Klokotnitsa i 1230 der Teodoros sloss mot Bulgaria ble han fanget og forble en fange i den bulgarske hovedstaden Tarnovo i sju år. På et tidspunkt under sitt fangenskap ble han involvert i en sammensvergelse og han ble blindet.

I 1237 ble Teodoros løslatt fra fangenskap i Bulgaria. Men i 1252 ble Teodoros arrestert igjen og han ble sendt i eksil i Nikea hvor han døde i 1253.

Referanser
----------

1. ↑   The Peerage person ID p15005.htm#i150045, besøkt 7. august 2020[Hentet fra Wikidata]
2. 1 2 3 4 5 6   The Peerage[Hentet fra Wikidata]

  


|  |  |  |
| --- | --- | --- |
| ForgjengerMikael I Komnenos Dukas | **Despot av Epirus**1215–1230 | EtterfølgerMikael II Komnenos Dukas |


|  |  |
| --- | --- |
| Oppslagsverk/autoritetsdata | Encyclopædia Britannica
 |
**Kremer** (*latin*, *cremor*) som legemiddelform er salver med særlig bløt konsistens. De blir vanligvis fremstilt som en emulsjon, altså en vannfase og en fettfase som blandes ved hjelp av et hjelpestoff som kalles emulgator. 
Selve virkestoffet er vanligvis oppløst i en av fasene. Kremen fremstilles ved at begge fasene varmes opp til samme temperatur og så blandes under omrøring som fortsettes til kremen er avkjølt.

Kremer deles inn i vann-i-olje-emulsjoner (v/o) og olje-i-vann-emulsjoner (o/v) alt etter hvor høy fettprosent de har. Dersom fettprosenten er 30% eller mer, er det en vann-i-olje-emulsjon. 
De fleste kremer som forhandles er o/v-emulsjoner. De er lettere å smøre inn i huden og er mindre synlige enn v/o-emulsjoner.

Virkestoffets egenskaper, hva de er oppløselig i, kan være avgjørende for om man skal lage o/v-emulsjon eller v/o-emulsjon.

Se også
-------

* Salver
* Kosmetiske kremer

Eksterne lenker
---------------

* Slik lager du din eigen hudkrem

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Pikarder** (tsjekkisk: *pikarti*) var taborittenes ekstreme venstre fløy under husittbevegelsen i Böhmen på 1400-tallet. Pikard-ideologien representerte den kristne millenarismen og en tilbakevending til idealene fra tidlig kristendom; de ble betraktet som en ny-adamittisk sekt.

Navnet kommer enten fra en forvrengning av ordet *begard* eller fra valdenserne, som kom til Böhmen fra Picardie i 1418.

Pikardene mente at tiden var inne for tusenårsriket på jorden; riket for sosial rettferdighet, og ba om bistand i etableringen gjennom den nådeløse væpnede kampen mellom folket («Guds utvalgte») mot syndere, «Guds fiender» – konger, adelsmenn og det rike presteskapet. De forkynte universell likestilling og motsatte seg kirkens hierarki og sakramenter.

Pikardene spilte en avgjørende rolle i fremveksten av og i den første fasen av den husittiske bevegelsen. De prøvde å sette ideene sine ut i livet, særlig etablerte de en utjevningspolitikk i noen byer (Tábor, Písek). I februar 1421 ble de utvist fra Tábor og bosatte seg på en øy i elven Lužnice nær borgen Příběnice. I slutten av mars tok den taborittiske generalen Jan Žižka øya i besittelse, ødela samfunnet og drepte mange pikarder, men flere titalls mennesker klarte å rømme. I oktober ble de sporet opp og brent offentlig på bålet. Totalt ble rundt 75 pikarder brent av taborittene i denne perioden.

Referanser
----------

1. ↑  «Picards | Encyclopedia.com». *www.encyclopedia.com*. Besøkt 3. oktober 2021.
Innen psykoanalysen er **ødipuskomplekset** når et barn, normalt i alderen 3 til 5 år, underbevisst ønsker å seksuelt eie sin egen mor og drepe sin far. Begrepet ble innført av Sigmund Freud som mente at begrepet gjaldt gutter på den måten at de ville begynne å konkurrere og hevde seg med faren, og jenter gjennom at de ville bli misunnelig på oppmerksomheten som moren fikk og at jenter dessuten hadde en lesbisk tiltrekning til sin mor.

Navnet på fenomenet stammer fra det greske sagnet om Oidipus, kjent fra skuespillet Kong Oidipus, som vokste opp uten sine biologiske foreldre og endte opp med å drepe sin biologiske far og gifte seg med sin biologiske mor.

Den motsatte bindingen, far-datter, kalles Elektrakomplekset.

Referanser
----------

1. ↑  (no) Ødipuskompleks i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Universalis **·** Nationalencyklopedin **·** GND **·** GND **·** LCCN **·** BNF **·** BNF (data)
 |
Barbra Streisand sang «Miss Marmelstein» i musikalen *I Can Get It for You Wholesale*. Foto: Al Ravenna, fotograf for *New York World-Telegram and Sun* 
«**Miss Marmelstein**» er en låt komponert av Harold Rome fra scenemusikalen *I Can Get It for You Wholesale*. Barbra Streisand sang låten i rollen som sekretæren Marmelstein. I sangnummeret klager hun over at ingen gir henne kallenavn eller bruker fornavnet hennes. Låten er den mest populære fra scenemusikalen.

«Miss Marmelstein» ble utgitt som en promosingel for radioer i april 1962 med «Who Knows?» (fremført av Marilyn Cooper, også fra *I Can Get It for You Wholesale*) som B-side. Dette var Streisands aller første singelutgivelse. Artistens navn ble feilstavet på vinylen som «Barb*a*ra» (Streisand ble født «Barbara», men byttet navnet i 1960 til «Barbra» da den andre *a*-en i navnet aldri ble uttalt). Singelen ble utgitt av Columbia Records.

Andre opptredener
-----------------

I 1999 og 2000 sang Streisand låten under konsertturneen Timeless, og den ble inkludert på konsertalbumet *Timeless: Live in Concert* og den medfølgende konsertfilmen.

Litteratur
----------

* Spada, James (1995). *Streisand: Her Life* **(engelsk)**. New York: Crown Publishers. ISBN 0-517-59753-5.

Referanser
----------

1. ↑  BJSMusic Arkivert 15. januar 2009 hos Wayback Machine. Besøkt 4. september 2016.
2. ↑  Spada 1995, s. 66-67

Eksterne lenker
---------------

* Full sangtekst til denne sangen hos MetroLyrics
***Pike med ferskener*** er en novellesamling fra 2006 av den norske forfatteren Eugene Schoulgin. Samlinga er Schoulgins andre, utgitt 35 år etter *Krutthuset* fra 1971. Førsteutgaven prydes av maleriet «Pike med ferskener» av Valentin Serov, som spiller en sentral rolle i en av novellene. Samlinga inneholder fire noveller over til sammen 123 sider. Alle novellene har handling fra dagens Russland.

Den korte novella «Godnatt Semjon, vi elsker deg» fungerer som et anslag til de lengre fortellingene som følger. Den er uten særlig handling, mer en stemningsrapport fra dagens russiske samfunn. En norsk forfatter eller litterat besøker gamle venner i forstaden Peredelkino i Moskva. I Peredelkino manifesterer det nye, etterkommunistiske Russland seg på en svært tydelig måte. I Sovjet-tida hadde forfatterne sine datsjaer i Peredelkino. Her hadde de et fristed, og her ble det en gang skapt stor kunst. I dag står de intellektuelles hus i forfall og gror ned i villnis, mens Russlands nyrike trenger seg inn med sine smakløse palasser.

«Pike med ferskener» forteller historia til det russiske kunstnerkollektivet Abramtsevokolonien, som på slutten av tsartida drømte om å skape en genuin russisk malerkunst, men som i løpet av de første tiåra av 1900-tallet opplevde å bli rulla over av historias mektige hjul. Nærheten til de fjerne historiske begivenhetene skapes gjennom møtet med siste gjenlevende medlem av den en gang mektige familien Mamontov, som kommer til fortellingas hovedperson i en livaktig drøm. Forbindelsen knyttes også gjennom Valentin Serovs berømte maleri av den unge Vera Mamontov.

«Anna Ismajlovnas svetteduk» handler om en berømt kvinnelig konservator som sammen med en yngre medarbeider er i ferd med å virkeliggjøre sitt livs viktigste arbeid; restaureringa av en stor Maria-med-barnet-freske i en avsidesliggende kirke. For Anna Ismajlovna knytter det seg en personlig historie til den forfalne kirka. Det var her faren som offiser i sovjetarmeen ble drept av tyskerne, etter at han hadde prøvd å redde de kulturhstorisk verdifulle bygningene. Arbeidet forstyrres så av et knippe medlemmer av russisk mafia på desperat flukt fra politiet.

«Et havari» har flere temaer vevd inn i hverandre. En norsk kulturbyråkrat er i Russland for å fordele norsk kulturstøtte til museer og institusjoner i Russland. Hun tar imot tilbudet fra sin tidligere mann om å bli kjørt til en provinsby nord for Moskva. Bilen hans får motorstopp i en liten landsby ute på sletta, og de to nordmennene får for en stund føle håpløsheten, kriminaliteten og utryggheten i de tilbakeliggende delene av det nykapitalistiske Russland. Vel framme i Pskov viser det seg at påkjenningene har løsnet noe i dem begge, og gammel bitterhet avløses av en ny åpenhet og ærlighet. Novella holder muligheten åpen for at de to skal kunne finne tilbake til hverandre.

Portal: Litteratur
**Joseph Foveaux** (født 1767, død 20. mars 1846 i London) var en offiser fra Australia som også var innsatt som koloni-administrator for den britiske kolonimakten.

Foveaux ble utnevnt til fenrik i det australske 60. regiment, og deretter sluttet han seg til New South Wales Corps i juni 1789 med graden løytnant før han reiste til Sydney i 1791. I Sydney ble han forfremmet til major, og han var senior offiser mellom august 1796 og november 1799, og han kontrollerte korpset i en tid da de fleste høytstående australske offiserer gjorde seg opp store formuer med handel samtidig som de utvidet sine allerede store landområder. Foveaux ble raskt den største grunn-eieren i den britiske kolonien Australia. Innen 1800-tallet hadde han etablert seg et rykte som en dyktig og effektiv koloni-administrator.

Foveauxs styre som løytnant-guvernør i de britiske koloniene var i stor grad preget av et ønske om billig og effektiv administrasjon, forbedring av offentlige arbeider, og oppmuntring av små-handlere. Foveaux returnerte til England i 1810 der han ble forfremmet til inspeksjonsoffiser i Irland og i 1814 ble han utnevnt til major-general. Han hadde en heller begivenhetsløs militære karriere etter dette, og han steg i gradene til generalløytnant i 1830. I 1814 giftet han seg med Ann Sherwin og de hadde en datter sammen, født i 1801. Han døde i London, England den 20. mars 1846, i en alder av 79 år, og han ble deretter gravlagt i Kensal Green Cemetery.

Referanser
----------

1. ↑   Trove, Trove person-ID 1463016, besøkt 9. oktober 2017[Hentet fra Wikidata]
2. ↑   Australian Dictionary of Biography, Australian Dictionary of Biography-ID foveaux-joseph-2062, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Australian Dictionary of Biography **·** VIAF **·** LCCN **·** ISNI **·** BNF **·** BNF (data)
 |
**Ágúst Guðmundsson** (født 29. juni 1947 i Reykjavík) er en islandsk filmregissør.

Biografi
--------

Han studerte film på den nasjonale filmskolen i London, og ble uteksaminert i 1977.

Guðmundssons første spillefilm, *Land og sønner* ble en enorm publikumssuksess på Island. Halvparten av Islands befolkning (240 000) så filmen. *Land og sønner* er kalt den første profesjonelle islandske langfilmen. *Land og sønner* tar opp tema om urbanisering, og forskjeller på by og land speilet gjennom bøndenes problemer i Island under depresjonen i 1930-årene. Migrasjonen fra livet på landet til bylivet i Reykjavík fremstilles romantisert, og filmen benytter lange tagninger og lange partier uten dialog.

De tre mest sette Islandske filmene per i dag stammer fra startfasen til Islandsk film. 
Ágúst Guðmundsson har regien på to av de, Land og synir(1980) og Með allt á hreinu, den tredje Óðal feðranna (1980) er det Hrafn Gunnlaugsson som står bak.

Guðmundsson har skapt filmer innen flere sjangere: historisk drama (*Útlaginn*), musikal (*Með allt á hreinu*) og politisk satire (*Gullsandur*).

I 1999 ble *Dansinn* nominert til Amandaprisen som beste nordiske spillefilm.

Guðmundsson har tidligere jobbet for islandsk TV. Nå er han direktør i BÍL, føderasjonen av islandske artister.

Filmografi
----------

* 1980 – *Land og sønner*
* 1981 – *Útlaginn*
* 1982 – *Með allt á hreinu*
* 1984 – *Gullsandur*
* 1998 – *Dansinn*
* 2001 – *Mávahlátur*
* 2004 – *Í takt við tímann*

Referanser
----------

1. ↑   filmportal.de, Filmportal-ID ba00b7f81723433b933b3fb1c57a3e09, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 12. desember 2014[Hentet fra Wikidata]
3. ↑   www.ae-info.org[Hentet fra Wikidata]
4. ↑  Gisle Ytrestøl (15. desember 2006). «Nyare Islandsk film- frå pionertid til profesjonalitet». Bergen filmklubb. Arkivert fra originalen 29. mars 2009.

Eksterne lenker
---------------

* (en) Ágúst Guðmundsson på Internet Movie Database Rediger på Wikidata

* (sv) Ágúst Guðmundsson i Svensk Filmdatabas Rediger på Wikidata

* (da) Ágúst Guðmundsson på Filmdatabasen Rediger på Wikidata

* (en) Ágúst Guðmundsson på AllMovie Rediger på Wikidata

* (en) Ágúst Guðmundsson hos The Movie Database Rediger på Wikidata
* BÍL

Portal: Island


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI
 |
| Medaljeoversikt |
| --- |
| Konkurrerte for Storbritannia Storbritannia |
| Friidrett |
| Friidrett U18-EM i friidrett |
| Gull | 2018 Győr |  Høydehopp |

**Dominic Ogbechie** (født 15. mai 2002) er en engelsk friidrettsutøver som konkurrerer for Highgate Harriers i London. Han vant høydehopp under U18-EM i friidrett 2018, og satte ny U15-verdensrekord i høydehopp innendørs februar 2018 med 2,22 meter.

Idrettskarriere
---------------

### 2017

Ogbechie deltok i det sørengelske U17-mesterskapet innendørs 2017, og vant der 60 meter med ny personlig rekord på 7,02. Han vant også lengdehopp. I det engelske U17-mesterskapet innendørs vant han høydehopp og kom på andreplass på 200 meter med ny personlig rekord på 22,35.

Utendørs vant han 200 meter under det engelske U17-mesterskapet, med ny personlig rekord på 21,52, og han kom på fjerdeplass i høydehopp.

### 2018

Han vant høydehopp under det sørengelske U17-mesterskapet innendørs i januar 2018, og han vant også høydehopp i det engelske U20-mesterskapet i februar, der han satte ny personlig rekord med 2,12 meter. I det engelske U17-mesterskapet innendørs vant han høydehopp med ny U15-verdensrekord og britisk U17-rekord, da han hoppet 2,22 meter. Han vant også lengdehopp med 7,53 meter, som var en forbedring av den britiske U17-rekorden med 31 cm.

16 år gammel deltok han i det engelske U20-mesterskapet utendørs i juni, og vant der høydehopp. Han deltok i U18-EM i friidrett 2018 i Győr i Ungarn, og vant der høydehopp med 2,16 meter.

Referanser
----------

1. ↑   World Athletics Database, World Athletics utøver-ID 315659[Hentet fra Wikidata]
2. 1 2  Athletics Weekly - *Dominic Ogbechie in record form in Sheffield – weekly round-up Read more at http://www.athleticsweekly.com/event-news/dominic-ogbechie-record-form-sheffield-weekly-round-up-79712*, besøkt 25. juli 2018.
3. ↑  The Power of 10 - *South of England AA U15 / U17 Championships*, besøkt 25. juli 2018.
4. ↑  The Power of 10 - *South of England AA U15 / U17 Championships*, besøkt 25. juli 2018.
5. 1 2 3 4  The Power of 10 - *Dominic Ogbechie*, besøkt 25. juli 2018.
6. ↑  Independent Catholic News - *’Incredible’ West London pupil achieves world high jump record*, besøkt 25. juli 2018.

Eksterne lenker
---------------

* (en) Dominic Ogbechie – World Athletics Rediger på Wikidata
* (en) Profil hos The Power of 10
***Miss Mend*** (originaltittel: *Мисс Менд*) er en sovjetisk stumfilm fra 1926 regissert av Boris Barnet og Fjodor Otsep.

Handling
--------

Vivian Mend en amerikansk aktivist, og arbeider for den mektige Stern-familien. Hun har tre beundrere: Hopkins, en kontorist som også arbeider for Stern-familien. Barnet, en journalist. Og Fogel (spilt av Vladimir Fogel) en fotograf for en avis. De oppdager et komplott, planlagt av en gruppe kapitalister, ledet av den onde Chiche (spilt av Sergei Komarov) som har organisert mordet på Mends arbeidsgiver, en amerikansk millionær ved navn Gordon Stern. De har også anklaget bolsjevikene for å stå bak dette mordet.

På grunn av et forfalsket testamente, blir Sterns eiendommer arvet av hans ondsinnede andre kone Elizabeth - i stedet for å gå til Sterns sønn Arthur. Hun setter deretter inn en større sum penger på bank-kontoen til en anti-bolsjevikisk organisasjon, ledet av Chiche bare kjent som Organisasjonen. Men Arthur støtter også finansieringen av terror-handlinger innad i Russland, planlagt av Chiche. Men Chiche og Arthur reiser med båt til Leningrad, og «Organisasjonen» planlegger et nytt angrep med giftig gass skjult i radio-utstyr.

Skuespillere
------------

* Natalia Glan - Vivian Mend
* Boris Barnet - Barnet
* Vladimir Fogel - Vogel
* Igor Ilinskij - Tom Hopkins
* Ivan Koval-Samborskij - Arthur Stern

Referanser
----------

1. ↑  Directed by…: 7 советских и постсоветских режиссеров, снимавших кино на Западе
2. ↑  Мисс Менд: Смерть по радио

Eksterne lenker
---------------

* (en) *Miss Mend* på Internet Movie Database Rediger på Wikidata

* (en) *Miss Mend* på Turner Classic Movies Rediger på Wikidata

* (en) *Miss Mend* på Rotten Tomatoes Rediger på Wikidata
Trollstigen, vandring og utsiktspunkt. Vinner av Norsk Stålkonstruksjonspris 2013. Arkitekt: Reiulf Ramstad Arkitekter.  Foto: Andrew Cawa 
**Norsk Ståldag** er en årlig dagskonferanse, arrangert av Norsk Forening for Stålkonstruksjoner (NFS) i samarbeid med Tekna, Norsk Stålforbund og Standard Norge. NFS ble stiftet i 1986, og i 1989 ble den første Norsk Ståldag arrangert. Konferansen holdes i Oslo, og målgruppen er fagfolk som arbeider innen bygg og anlegg: byggherrer, utbyggere, arkitekter, ingeniører, entreprenører og leverandører.

Prisene Norsk Stålkonstruksjonspris og Norske Arkitektstudenters Stålkonstruksjonspris deles ut under Norsk Ståldag.

Referanser
----------

1. ↑  NFS-nettsted. Kort om konferansen
2. ↑  Fra Norsk Stålforbunds nettsted

Kilder
------

* Program og omtale, Norsk Ståldag 2004–  (Besøkt 4. november 2015)

Eksterne lenker
---------------

* Norsk Ståldags nettsted (Besøkt 4. november 2015)

|  |  |
| --- | --- |
| Oppslagsverk/autoritetsdata | VIAF
 |
**Ford Cortina** (1962–82) er en familiebil fra Ford. Navnet kom av det italienske fjell-feriestedet Cortina d'Ampezzo som like før hadde arrangert Vinter-OL 1956.

Den er en engelsk bil, men ble også produsert i New Zealand.

**Mark I** (1962–66) var bakhjulsdrevet med firesylindrede rekke-motorer på 1.2 og 1.5 liter, og valgfritt ratt- eller gulvgir. Den var de to første årene solgt som **Consul Cortina** i 2- og 4-dørs utgave, og fra 1963 som 5-dørs stasjonsvogn. 

*Merk at Ford Consul var en annen samtidig modell*
Utstyrsvalg var Deluxe, Super og GT. Bagasjerommet var 590 liter og vekten var 810 kilo. Salgsmessig konkurrerte Ford Cortina med den tyske Ford Taunus 12M, noe den gjorde med glans. Cortina Mk1 ble produsert i et antall på 1,010,090, mens 12M, som både var tyngre og tregere, solgte under 700,000. Fra 1963 kunne man få **Lotus Cortina** med en modifisert 1.5 liters motor med doble overliggende kamaksler fra Lotus Cars. Etter bare 50 produserte biler ble boringen økt slik at motorvolumet ble på 1.6-liter.[]

**Mark II** (1966–70) hadde nytt utseende, men samme motor og utstyrsvalg, samt den sportslige **1600E**.

**Mark III** (1970–76) var bygd over samme lest som den tyske Ford Taunus. Utstyrsnivåene var L (Luxury), XL (Xtra Luxury), GT (Grand Touring) og GXL (Grand Xtra Luxury). **Mark IV** (1976–79) var lik tyske Ford Taunus og **Mark V** (1979–82) brakte kun små endringer.

* Mk I (1962–66) Mk I (1962–66)
* MK I GT MK I GT
* Mk II (1966–70) Mk II (1966–70)
* Mk II Lotus Cortina Mk II Lotus Cortina
* Mk III Mk III
* MK IV MK IV
* Mk V Mk V

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   | Search Wikimedia CommonsSearch Wikimedia Commons |   |  Wikimedia Commons har media  relatert til (kategori): ***Ford Cortina*** 
 |

 |

Referanser
----------

1. ↑  Finn Søhol, *Ford Cortina—en biltype mange har savnet* i VG den 4. oktober 1962.
2. ↑  Finn Søhol, *Vellykket forhjulstrekk-debut for Ford med rommelig og lettkjørt Taunus 12M* i VG den 11. oktober 1962.

|  |  |
| --- | --- |
| Oppslagsverk/autoritetsdata | NKC
 |
***Money Madness*** er en amerikansk stumfilm fra 1917, regissert av Henry MacRae.

Handling
--------

Bank-president George Fuller bruker sin egen formue for å dekke de økonomiske tapene når banken hans står på randen av økonomisk ruin. Det Fuller ikke vet er at Monroe Simmons, hans visepresident, forsøker å undergrave hele banken for sine egne formål.

Så ber Tom Williams, som er forelsket i Fullers datter Ethel, onkelen sin - den berømte detektiven kalt «Whispering Smith» - om å etterforske hva som egentlig foregår. Smith avdekker snart Simmons sin konspirasjon og kan pågripe ham og hans medsammensvorne, og redder dermed hele banken.

Skuespillere
------------

* Charles Hill Mailes som Whispering Smith
* Don Bailey som George Fuller
* Gayne Whitman som Tom Williams
* Mary MacLaren som Ethel Fuller
* Rex De Rosselli som Dr. Mercer

Referanser
----------

1. ↑  MONEY MADNESS
2. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Money Madness* på Internet Movie Database Rediger på Wikidata
Stikk av Monemvasia av F. De Wit, Amsterdam, 1680.

**Monemvasia**, (gresk: Μονεμβασία) kalt *Malvasia* av frankerne, er en festning med en gammel by, beliggende på en smal odde på den østlige side av på Laconia-kysten sørøst på Peloponnes i Hellas. Halvøya, som er dominert av en klippe, er koblet til fastlandet med en landtange på 200 meter.

Beskrivelse
-----------

Ruinene består av gamle forsvarsanlegg og mange bysantinske kirker; særlig fremtredende er *Agia Sofia*-kirken. Byens navn kommer av to greske ord: *mone* og *emvasia*, som betyr «én inngang».[] Andre navn og stavemåter er *Malvasy*, tildels *Monemvassia*, *Monemwassia*, *Monembasia*.[]

De fleste gater er smale og derfor kun brukt som gågater. Fra klippen ser man ut over bukten Palaia Monemvasia som ligger nord for byen. 

Byen med dens festning var viktig for sikringen av sjøveien fra Konstantinopel til Venezia.[] Bosettingen består av to deler: Den nedre byen er middelalderbyen, omgitt av murer under klippen, og så er det citadellet (borgen) oppe i høyden, som bare kan nås ved en enkelt godt sikret og bratt siksakvei. Siden 1920-årene har det ikke vært beboere i borgdelen av byen.[]

Byens italienske (opprinnelig frankiske) navneform, Malvasia, gav sitt navn en vindrueart, malvasia, og i sin tur til Malmsey-vin. 

Byen er nevnt i den gresk-svenske forfatteren Theodor Kallifatides bok *Det gångna är inte en dröm*.

Litteratur
----------

* Rainer W. Klaus, Ulrich Steinmüller: *Monemvasia. Geschichte und Stadtbeschreibung*. 10. in Text und Bild neu bearbeitete Auflage, Athen 2014 (Erstausgabe 1977)
* Rainer W. Klaus, Ulrich Steinmüller: *Monemvasia. The Town and its History*. English Version by Lawrence P. Buck. 9th, revised edition. Athens 2007
* Haris Kalligas: *Monemvasia, Seventh–Fifteenth Centuries*. In: Angeliki E. Laiou: *The Economic History of Byzantium. From the Seventh through the Fifteenth Century*. Dumbarton Oaks, 2002, S. 879–897. (, doaks.org (PDF)

Galleri
-------

* 
* 
* 
* 
* 
* 
* 
* 
* 
* 
* 
* 
* 
* 
* 
* 

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** GND **·** LCCN **·** SUDOC **·** GeoNames
 |
2002 Ford Expedition
**Ford Expedition** er et stort terrengkjøretøy i høyere middelklasse segmentet solgt fra 1997 til i dag. Modellen til den amerikanske produsenten  Ford produseres og selges kun i Nord-Amerika.

Første generasjon (1997–2002)
-----------------------------

Den første generasjonen ble solgt fra 1997 til 2002. Denne generasjonen var tilgjengelig med en 4,6 liters V8 eller 5,4 liters V8-motor. Ford Expedition var tilgjengelig med firehjulsdrift og bakhjulsdrift. Denne modellen ble også solgt i topp klassesegment som Lincoln Navigator.

Andre generasjon (2003–2006)
----------------------------

Andre generasjon ble solgt fra 2003 til 2006. Denne generasjonen var tilgjengelig med en 4,6 liters V8 eller 5,4 liters V8-motor. Ford Expedition var tilgjengelig med firehjulsdrift og bakhjulsdrift. Denne modellen ble også solgt i topp klassesegment som Lincoln Navigator.

Tredje generasjon (2007–nå)
---------------------------

2007-2008 Ford Expedition XLT
Tredje generasjon selges fra 2007. Denne generasjonen er tilgjengelig med en 5,4 liters V8-motor. Ford Expedition er tilgjengelig med firehjulsdrift og bakhjulsdrift. Den produseres også med en lang akselavstand og selges som Ford Expedition EL som etterfølger til Ford Excursion. Denne modellen selges også som Lincoln Navigator.

Eksterne lenker
---------------

* (en) Ford Expedition – kategori av bilder, video eller lyd på Commons Rediger på Wikidata
* (en) Offisielt nettsted Rediger på Wikidata

* (en) Ford Expedition – kategori av bilder, video eller lyd på Commons Rediger på Wikidata

| * v
* d
* r
Ford-modellers tidslinje – Australia – 1980–d.d. |
| --- |
| **Type** | 1980-årene | 1990-årene | 2000-årene | 2010-årene |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Bybil |  |  | Ka |  |  |
| Subkompakt |  |  | Festiva | Festiva |  | Fiesta | Fiesta |
| Kompakt | Escort | Laser | Laser | Laser | Laser | Laser | Focus | Focus | Focus |
|  | Meteor |  |  |  |  |
| Mellomklasse | Cortina |  | Telstar | Telstar | Taurus |  |  |  |
|  | Corsair |  | Mondeo |  | Mondeo |
| Stor mellomklasse | Falcon / Fairmont | Falcon / Fairmont | Falcon / Fairmont | Falcon / G-serie |
| Fairlane / LTD | Fairlane / LTD | Fairlane / LTD |  |  |
| Sport |  | Capri | Probe |  | Cougar |  |  |
|  |  |  | Mustang |  |  |
| Utility | Courier | Courier | Ranger | Ranger |
| Falcon Ute | Falcon Ute | Falcon Ute |
| Van | Falcon Van |  |  |  |
|  | Spectron |  |  |  |
| Econovan | Econovan | Econovan |  |  |
| Transit |  |  | Transit | Transit | Transit |
| Subkompakt SUV |  |  |  |  | EcoSport |
| Kompakt SUV |  |  |  | Escape | Escape |  |
|  |  |  |  | Kuga |
| Mellomklasse SUV |  |  | Raider |  |  | Territory |
|  | Bronco | Maverick |  | Explorer | Explorer |  |  |

|  |  |
| --- | --- |
| Oppslagsverk/autoritetsdata | LCCN
 |
Kontroll av klorinnhold fra en lokal drikkevannsklide i La Paz, Honduras.
**Vannklorering** er en prosess hvor man tilsetter klor eller klorforbindelser som for eksempel natriumhypokloritt til vann. Metoden brukes for å drepe bakterier, virus og andre mikrober i vannet. Klorering brukes spesielt for å forebygge vannbårne sykdommer som kolera, dysenteri og tyfus.

Biprodukter
-----------

Ved klorering av vann som inneholder humus dannes det biprodukter som kloroform og bromdiklormetan m.m. hvilket regnes som mulig kreftfremkallende stoffer. Av denne grunn har EU fastsatt en øvre grense på 100 µg/L for summen av alle disse stoffene. WHO anbefaler en grenseverdi på 200 µg/L. Den anbefalte metoden for å unngå disse biproduktene er å sikre at vannet inneholder er å lite organisk materiale.

I Norge brukes lave konsentrasjoner av klor i drikkevannet.[]

Se også
-------

* Drikkevann
* Vannrensing
* Natriumhypokloritt
* Vannbransjen
* Vannforurensing
* Fluorisering av vann
* Vannfilter

Referanser
----------

1. ↑  «Disinfection with Chlorine | Public Water Systems | Drinking Water | Healthy Water | CDC». Besøkt 30. april 2020.
2. ↑  T, Krogh (30. juni 1999). «Klorering av drikkevann - livsgaranti eller helserisiko?». *Tidsskrift for Den norske legeforening* **(norsk)**. ISSN 0029-2001. Besøkt 3. september 2020.
3. ↑  «Norsk Vann - Vannbehandling». *www.norskvann.no*. Besøkt 3. september 2020.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Huáng Zhōng** (tradisjonell kinesisk: 黄忠; forenklet kinesisk: 黄忠; født 148? i området rundt Nanyang, død 220), stilnavn **Hànshēng** (漢升), var en kinesisk general som tjente under Liu Bei på slutten av Han-dynastiet og begynnelsen av de tre rikers tid i Kinas historie. 

Hans mest bemerkelsesverdige bedrift var slaget ved Dingjunshan, hvor styrken hans knuste hæren til Cao Caos general Xiahou Yuan, som selv ble drept i kampene (i *Beretningen om de tre kongedømmer* er Zhōng selv ansvarlig for Xiahou Yuans død). For sine bedrifter ble Zhōng regnet som en av riket Shu Hans fem ledende generaler, kjent i populærkulturen som "de fem tigergeneraler," sammen med Guan Yu, Zhang Fei, Zhao Yun og Ma Chao. 

I kunst og populærlitteratur har Huáng alltid blitt framstilt som en gammel general full av ungdommelig kraft og vilje. Riktignok vet man lite om Zhōng fra de historiske kildene, og man vet bare at han var eldre enn Guan Yu (antakeligvis født i 162) da sistnevnte sa "det er en skam å dele rang med den gamle soldaten [Huáng]." I populærlitteraturen var det Yu som rekrutterte Zhōng for Liu Bei, men som senere nektet å bli de fem tigergeneralers leder fordi Huáng Zhōng var blant dem. Hovedsakelig på grunn av populariteten til 1300-tallsromanen *Beretningen om de tre kongedømmer*, antageligvis skrevet av Luo Guanzhong, har navnet hans helt fram til i dag blitt et symbol på eldre som nekter å la alderen ødelegge for dem og som likevel kjemper med deres fulle styrke for sin sak.
**Huang Xuechen** (født 25. februar 1990 i Shanghai) er en kinesisk synkronsvømmer som deltok i de olympiske leker 2008 i Beijing. 

Xuechen vant en olympisk bronsevmedalje i synkronsvømming under Sommer-OL 2008 i Beijing. Hun var med på det kinesiske laget som kom på tredjeplass i lagkonkurransen bak Russland og Spania. De andre på laget var Gu Beibei, Jiang Tingting, Jiang Wenwen, Liu Ou, Luo Xi, Sun Qiuting, Wang Na og Zhang Xiaohuan.

Under OL 2012 i London tok hun sølv i lagkonkurransen og bronse i duett. Hun var med på det kinesiske laget som kom på andreplass i lagkonkurransen bak Russland. De andre på laget var Wu Yiwen, Chen Xiaojun, Jiang Tingting, Jiang Wenwen, Liu Ou, Luo Xi, Chen Xiaojun og Sun Wenyan.

Under Sommer-OL 2020 i Tokyo som ble arrangert i 2021, tok hun sølv i både duett og lag.

OL-medaljer
-----------

* Sølv 2012 Storbritannias flagg London - Sølv i synkronsvømming, lag Kinas flagg Kina
* Bronse 2008 Kinas flagg Beijing - Bronse i synkronsvømming, lag Kinas flagg Kina
* Bronse 2012 Storbritannias flagg London - Bronse i synkronsvømming, duett Kinas flagg Kina

Referanser
----------

1. ↑  «Cycling Track - Results Book» (PDF). Arkivert fra originalen (PDF) 7. august 2021. Besøkt 29. august 2021.

Eksterne lenker
---------------

* (en) Huang Xuechen – Olympedia Rediger på Wikidata

* (en) Huang Xuechen – Sports-Reference (OL-resultater – arkivert) Rediger på Wikidata

* (en) Huang Xuechen – FINA Rediger på Wikidata
**Marie (Méry) von Bruiningk** (født 1818 på Kerstenshof i Livland i Tsarrussland, død 1853 i London) var en estisk (tyskbaltisk) baronesse og demokrat, kjent som revolusjonær og talsperson for de demokratiske ideene i Baltikum i revolusjonsåret 1848. 

Hun var datter til friherre Johann Georg von Bruiningk (1775–1848) og Maria Dorothea Margareta von Anrep (1797–1839) og giftet seg 1839 med friherre Johann Georg von Lieven. Hun er kjent som en sentral figur innenfor den radikale del av familien von Bruiningk, som hyllet de nye frihetsideene på 1840-tallet. Hun opprettholdt kontakt med Karl Marx og Alexander Herzen.

I 1850 forlot hun Livland av helbredsmessige årsaker. Året etter måtte hun flykte fra Hamburg til London på grunn av sine frihetsvennlige tanker,.

Referanser
----------

1. ↑  «*Bruiningk, Marie (Méry) Freifrau v. geb. Gfn. seit 1826 Fstn. v. Lieven*, Baltisches Biographisches Lexikon. Besøkt 31. oktober 2016». Arkivert fra originalen 27. oktober 2017. Besøkt 31. oktober 2016.
2. ↑  «*THE SENTIMENTAL REVOLUTION OF MARIE VON BRUININGK*, kjk.eki.ee. Besøkt 31. oktober 2016». Arkivert fra originalen 31. oktober 2016. Besøkt 31. oktober 2016.

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND
 |

Portal: Estland
Jernbanestasjonen i Guiding
**Guiding** (kinesisk: 贵定县 ; pinyin: *Guìdìng Xiàn*) er et fylke i det autonome prefekturet Qiannan i provinsen Guizhou i Folkerepublikken Kina. 

Preferkturet hadde en efolkning på 266 610 i 1999.

Samferdsel
----------

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

Kinas riksvei 321 løper også gjennom området. Den fører fra Guangzhou i provinsen Guangdong via blant annet Wenzhou og Guilin til Chengdu, hovedstaden i provinsen Sichuan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmesider
* Informasjonssider

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Øistein Knudsen jr.** (født 1969) er en norsk embetsmann og marineoffiser. Knudsen var ekspedisjonssjef i Justis- og beredskapsdepartementet 2012-2022. Han tiltrådte som Sjef Sivilforsvaret 15. mars 2022.

Utdanning
---------

Knudsen har embetseksamen i sykepleievitenskap fra Universitetet i Oslo, og han fikk deretter førstestillingskompetanse innen krisehåndtering og psykologisk forsvar. Knudsen har gjennomgått stabskurs og sjefskurs ved Forsvarets skole i etterretnings- og sikkerhetstjeneste. Han gjennomførte NATO Defense College i Roma i 2010.

Karriere
--------

Knudsen har arbeidet operativt med prehospital akuttmedisin og som offiser i Forsvaret. Han var fagsjef for mastergradsprogrammet i helserettet katastrofehåndtering ved Høgskolen i Buskerud og Kontoret for katastrofepsykiatri ved Universitetet i Oslo, før han i 2004 ble tilsatt i Direktoratet for samfunnssikkerhet og beredskap (DSB), først som avdelingsleder for analyse og utredning og deretter som avdelingsdirektør for utredning og nasjonal beredskap.

I perioden 2008–2012 var Knudsen direktør for Krisestøtteenheten (KSE). I etterkant av terrorangrepet 22. juli 2011 opprettet Justis- og beredskapsdepartementet en ny avdeling for krisehåndtering og sikkerhet, og Øistein Knudsen jr. ble utnevnt til avdelingens første ekspedisjonssjef.

Knudsen har publisert vitenskapelige og populærvitenskapelige artikler på sitt fagområde og har skrevet flere bøker. Han har ledet og deltatt i råd og utvalg nasjonalt og internasjonalt.

Referanser
----------

1. 1 2  Justis- og beredskapsdepartementet: Pressemelding Nr. 5 – 2013, 11.01.2013.
2. ↑  regjeringen.no Øistein Knudsen jr. leder ny avdeling i Justis- og beredskapsdepartementet 11.01.2013
3. ↑  «Direktoratet for samfunnssikkerhet og beredskap». *nb-no.facebook.com*. Besøkt 23. mars 2022.
4. ↑  «Øistein Knudsen jr. ny sjef Sivilforsvaret | Direktoratet for samfunnssikkerhet og beredskap». *www.dsb.no*. Besøkt 5. april 2022.
5. ↑  22. julikommisjonen: Kommisjonsintervju med direktør Ø. Knudsen, Justisdepartementet
**Gianni Lonzi** (født 4. august 1938 i Firenze) var en italiensk vannpolospiller som deltok i de olympiske leker 1960 i Roma, 1964 i Tokyo og 1968 i Mexico by. 

Lonzi ble olympisk mester i vannpolo under Sommer-OL 1960 i Roma. Han var med på det italienske laget som vant vannpoloturneringen foran Sovjetunionen og Ungarn. Italias resultat i finalerunden, som besto av fire lag, var de beseiret Sovjetunionen med 2-0 og Jugoslavia med 2-1 og de spilte uavgjort 3-3 mot Ungarn. Lonzi spilte fem kamper i OL-turneringen.

Under sommer-OL 1964 i Tokyo, da Italia kom på fjerdeplass, spilte han seks kamper og 1968 i Mexico by spilte Lonzi alle ni kampene for Italia som ble nummer fire i vannpoloturneringen.

OL-medaljer
-----------

* 1960 Italias flagg Roma - Gull **Gull** i vannpolo, Italias flagg Italia

Referanser
----------

Eksterne lenker
---------------

* (en) Gianni Lonzi – Olympics.com Rediger på Wikidata

* (en) Gianni Lonzi – Olympic.org Rediger på Wikidata

* (en) Gianni Lonzi – Olympedia Rediger på Wikidata

* (en) Gianni Lonzi – Sports-Reference (OL-resultater – arkivert) Rediger på Wikidata

* (it) Gianni Lonzi – Italias olympiske komité Rediger på Wikidata

* (en) Gianni Lonzi – FINA Rediger på Wikidata

* (en) Gianni Lonzi – Swimming Hall of Fame Rediger på Wikidata
Huanggang i Hubei
**Huanggang** (kinesisk: 黃冈市; pinyin: *Huánggāng Shì*) er et byprefektur øst i den kinesiske provinsen Hubei. Folketallet er på 7 227 000.[]

Historie
--------

I 845 f.Kr. flyttet markgreve Wen 文侯 Huang Meng 黃孟 (også kjent som Huang Zhang 黃璋) staten Huangs hovedstad fra Yicheng til Huangchuan. Huang Xis etterkommere regjerte staten Huang til 648 f.Kr. da den ble knust av staten Chu. Herskeren av Huang, markgreve Mu 穆侯 Huang Qisheng 黃企生, flyktet til staten Qi. Huangs befolkning ble nødt til å flytte til Chu. De slo seg da ned i et område av det som i dag er provinsen Hubei, et område som ble kjent som prefekturet *Jiangxia* 江夏郡 under Han-dynastiet (206 f.Kr.-220 e.Kr.). Det er mange steder i denne regionen som bærer navn etter Huang, som Huanggang, Huangpi, Huangmei, Huangshi, Huangan og Huangzhou. Det var også en stor del av Huangs befolkning som flyttet til områdene sør for Yangtze.

Under keiser Cheng av Jins styre tilførte styrker fra senere Zhao store skader på mange Jin-byer og festninger før for Yangtzefloden og erobret Zhucheng (邾城) i moderne Huanggang i Hubei.

Midt overfor Huanggang på den andre siden av Yangtzefloden ligger byen Ezhou, som likesom Huanggang i januar 2020 ble ilagt bevegelsesrestriksjoner på grunn av det i Wuhan oppdagede sykdomsskapende viruset 2019-nCoV.

Administrative enheter
----------------------

Huanggang består av ett bydistrikt, to byfylker og syv fylker:

* Bydistriktet Huangzhou – 黄州区 *Huángzhōu Qū* ;
* Byfylket Macheng – 麻城市 *Máchéng Shì* ;
* Byfylket Wuxue – 武穴市 *Wǔxué Shì* ;
* Fylket Hong'an – 红安县 *Hóng'ān Xiàn* ;
* Fylket Luotian – 罗田县 *Luótián Xiàn* ;
* Fylket Yingshan – 英山县 *Yīngshān Xiàn* ;
* Fylket Xishui – 浠水县 *Xīshuǐ Xiàn* ;
* Fylket Qichun – 蕲春县 *Qíchūn Xiàn* ;
* Fylket Huangmei – 黄梅县 *Huángméi Xiàn* ;
* Fylket Tuanfeng – 团风县 *Tuánfēng Xiàn*.

Samferdsel
----------

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Referanser
----------

1. ↑  Tre misstänkta fall av nya coronaviruset testas i Skottland, *Dagens Nyheter* 23. januar 2020. Lest 23. januar 2020.
2. ↑  GeoHive - China, Hubei Arkivert 16. juni 2013 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Huanggang, Hubei – kategori av bilder, video eller lyd på Commons Rediger på Wikidata
* Fotos fra Huanggang hos *Panoramio*

|  |  |
| --- | --- |
| Oppslagsverk/autoritetsdata | VIAF **·** GeoNames **·** MusicBrainz
 |
**Stećak** (pl: *stećci*) er en spesiell type gravert middelaldersk gravstein fra Balkan. Stećci-steiner ble lagt i hovedsak mellom 1300 og 1500-tallet. De er mest vanlig i Bosnia-Hercegovina (fortrinnsvis i Hercegovina), men de er også å finne i Kroatia, Serbia og Montenegro.

De er vanligvis gravert og dekorert med bilder fra hverdagen, jaktscener, ridderturneringer eller innskrifter på gammelbosnisk. De kommer i to former: stående eller liggende, som søyler, steinblokker eller i form av steinkors. Det er funnet mer enn 66 000 slike gravsteiner på Balkan og 50 000 av dem er i Bosnia-Hercegovina.[]

Bilder
------

* Stećak i Radimlja nekropolisStećak i Radimlja nekropolis
* RadimljaRadimlja
* RadimljaRadimlja
* RadimljaRadimlja
* RadimljaRadimlja

Referanser
----------

1. ↑  «Stećci na listi UNESCO». Arkivert fra originalen 17. august 2016. Besøkt 17. februar 2017.

Eksterne lenker
---------------

* (en) Stećci – kategori av bilder, video eller lyd på Commons Rediger på Wikidata

* (en) Stećci – galleri av bilder, video eller lyd på Commons Rediger på Wikidata
**Uyeasound** er et tettsted på sørkysten av øya Unst i den skotske øygruppen Shetland med rundt 100 innbyggere. Stedet har sitt navn fra det nærliggende sundet med samme navn, Uyea Sound, og med utsikt mot øya Uyea som ligger i sør. Det er uklart hva som opphavet til Uyea, muligens norrønt, da siste ledd, *sound*, er avledet fra norrønt *sund*. Uyeasound har en liten barneskole og en havn.

Festningen Muness Castle står 3 km øst for landsbyen Uyeasound. Festningen ble bygget i 1598 for for Laurence Bruce av Cultmalindie. Den er nå i ruiner og fungerer som et museum.

I Uyeasound er Greenwell's Booth lokalisert, et hanseatisk handelslager. Den beskjedne bygningen i stein, nå uten tak, er fra 1600-tallet og er antatt at det ble benyttet som lager for fiskeflåten. Det er også et lite fyrtårn bygget i 1980 vest for bebyggelsen.

Referanser
----------

1. ↑  «Uyeasound», *Gazetteer for Scotland*
2. 1 2   «Overview of Uyeasound», *Scottish Places*
3. ↑  «sound (n.2)», *Online Etymology Dictionary*
4. ↑   «Muness Castle (SM90224)», *Historic Environment Scotland*
5. ↑  «Greenwells Booth», *Unst: The Island above all others*

Eksterne lenker
---------------

* (en) Undiscovered Scotlands side om Uyeasound
* (en) Shetland museums side med bilder av Uyeasound

|  |  |
| --- | --- |
| Oppslagsverk/autoritetsdata | GeoNames
 |
Øyelokksødem.
**Ødem** (fra gresk *οίδημα*, «hevelse») eller **stuvning** er en opphopning av væske utenfor blodkar i et kroppsvev. Det kan opptre hvor som helst i kroppen, men er mest vanlig rundt anklene.

Ved ubalanse mellom filtrasjon og reabsorpsjon av væske mellom blodkar og vev, og ved redusert lymfedrenasje slik at væsken ikke unnslipper interstitiet, oppstår ødem.

Ødem er oftest en følgetilstand til andre sykdommer som hjertesvikt eller nyresvikt. Dette er tilstander som fører til forstyrrelser i sirkulasjonen som gir opphopning eller stuvning i kartreet, og væske presses ut fra blodkarene på grunn av det høye trykket som oppstår.

Enkelte medikamenter som glukokortikoider, antidepressiva eller kalsiumantagonister kan gi ødemdannelse.

Ødemer behandles ved å helbrede grunntilstanden eller fjerne andre bakenforliggende årsaker. Vanndrivende medikamenter spiller en sentral rolle i den symptomatiske behandlingen, og kan være livreddende ved akutte ødemer i lungene.

Spesielle ødemtilstander
------------------------

* Angioødem
* Ascites
* Stuvningsødem
* Hjerneødem
* Hydrops fetalis
* Lungeødem
* Lymfødem
* Svangerskapsødem
* Øyelokksødem

Eksterne lenker
---------------

* (en) Edema – kategori av bilder, video eller lyd på Commons Rediger på Wikidata

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Nevlungstranda naturreservat** omfatter strandområdene mellom Saltstein og Oddane Sand, og et felt nordover fra stranda. I sør grenser naturreservatet til Mølen fuglefredningsområde. Naturreservatet ble opprettet i 1980. Kyststien i Larvik går gjennom verneområdet.

Svartorstrandskog dominerer i reservatet. Ytterst ved stranda er svartorskogen omgitt av et lavt kratt, formet av vinden. Innover blir skogen stadig høyere. På tørrere partier vokser bjørk, gran, furu, sommereik, lønn, ask og alm. Plantet gran og sitkagran er gjennom skjøtsel fjernet fra reservatet.

Det er funnet en rekke sjeldne og utrydningstruede arter i verneområdet, som fuglen vannrikse, amfibiene spissnutefrosk og småsalamander, blomsten dverggylden og arter av bladmøll og spinnemøll. Flere av artene er nå borte, men enkelte kan på sikt komme tilbake til Ormedåpan.

Dammen Ormedåpan og den vestre dammen er viktige naturelementer i verneområdet. Høsten 2012 ble Ormedåpan, som hadde grodd nesten helt igjen, restaurert ved utgravning.

Nevlungstranda ble i august 2009 utsatt for oljeforurensning, etter at lasteskipet «Full City» grunnstøtte utenfor Langesund.

Formålet er å bevare en representativ og meget fint utformet svartorstrandskog med tilhørende strandvegetasjon.

Referanser
----------

1. ↑  «Nevlungstranda naturreservat». *Fylkesmannen i Vestfold og Telemark*. Besøkt 8. mai 2018.
2. ↑  (no) Nevlungstranda naturreservat i Miljødirektoratets nettsted Naturbase

Eksterne lenker
---------------

* Nevlungstranda naturreservat Arkivert 10. januar 2019 hos Wayback Machine. Boken Natur i Vestfold
* Faktaark Naturbase

|  |  |
| --- | --- |
| Oppslagsverk/autoritetsdata | Naturbase
 |
**Celvapan** er et registrert varemerke for en helvirusvaksine utviklet av det Illinois-baserte, multinasjonale legemiddelkonsernet Baxter. Celvapan er fremstilt med inaktivert helvirus som er dyrket i veroceller (en cellekultur med nyreceller fra grønn marekatt, Chlorocebus som har vært i bruk fra 1962). Celvapan er ikke tilsatt adjuvans. Man regner normalt med at det er behov for to injeksjoner av Celvapan for å oppnå immunitet. Det kommer at at vaksinen er av helvirustype uten adjuvans.

I forbindelse med influensa A(H1N1)-pandemien 2009 la Tysklands innenriksministerium inn en bestilling på 200 000 doser Celvapan (H1N1).

De kliniske studiene som finnes på Celvapan er gjennomført med Celvapan (H5N1) på voksne. Data for barn og gravide foreligger ikke. Den hyppigste bivirkningen (<10%), spesielt hos eldre, er ubehag på injeksjonsstedet. Hos 1-10% av de som får vaksinen er det registrert ubehag i nese og hals, hodepine, svimmelhet, svette, ledd- og muskelsmerter, tretthetsfølelse og liknende, mindre bivirkninger.

Celvapan i Norge
----------------

Norge mottok 1 000 doser til bruk blant eggallergikere i risikogruppene den 4. desember 2009 etter å ha oppnådd en avtale med Østerrike.

Referanser
----------

1. ↑  Vaksinen til eggallergikere er klar besøkt 4. desember 2009